Ալեքսանդր Գրիգորյան (մարզիչ)

Ալեքսանդր Վիտալիի Գրիգորյան (28 սեպտեմբերի, 1966, Երևան, Հայկական ԽՍՀ, ԽՍՀՄ), հայ ֆուտբոլային մարզիչ։

Կենսագրություն 
Ծնվել է Երևանում։ Վեց տարեկան հասակում տեղափոխվել է Կիսլավոդսկ. Զինվորական ծառայությունը անցել է հետևակային զորքերում Ուկրաինայում և Հունգարիայում ։ Առաջին մարզչական փորձը ունեցել է 25 տարեկանում Կիսլավոդսկի ֆուտբոլային ակումբներում, երբ հասկացել է, որ որպես ֆուտբոլիստ լուրջ հաջողությունների չի հասնի։

1999—2009թթ․ աշխատել է կանանց ֆուտբոլային ակումբներում և գրանցել է առավելագույն հաջողություններ։ Ամենամեծ հաջողությունը կախված է Պերմի «Զվեզդա-2005» կանանց ֆուտբոլային ակումբի հետ, որը մարզելով 2007 թվականից սկսած որպես գլխավոր մարզիչ՝ նվաճում է բոլոր հնարավոր ռուսական տիտղոսները և նույնիսկ հասնում է կանանց Չեմպիոնների Լիգայի եզրափակիչ, որտեղ պարտվում է գերմանական «Դույսբուրգ-2001» ակումբին։

2011 թվականի հունվարից եղել է Մերձմոսկովյան Խիմկիի գլխավոր մարզիչը։

2011 թվականի հոկտեմբերից մինչև 2012 թվականի դեկտեմբերը եղել է Խաբարովսկի «ԲՄԱ-Էներգիա» ակումբի գլխավոր մարզիչը։

2013 թվականին մարզել է Պյատիգորսկի «Մաշուկ-ԿՄՎ» ֆուտբոլային ակումբը։

2013 թվականի հունիսի 7-ին գլխավորել է «Լուչ-Էներգիա» ակումբը, ակումբի հետ Գրիգորյանը հասնում է մի շարք հաջողությունների, որոնցից ամենանշանավորը ՖԱԼ-ի Գավաթ 2014 հաղթանակն էր, եզրափակիչում հաղթելով Մոսկվայի Տորպեդո ֆուտբոլային ակումբին։ Այս հաջողությունները նպաստում են պայմանագրի թարմացմանը և 2014 թվականի նոյեմբերի 7-ին Գրիգորյանը երկարաձգում է պայմանագիրը, սակայն ակումբի ֆինանսական խնդիրների պատճառով շատ արագ խզում է պայմանագիրը։

2014 թվականի դեկտեմբերի 4-ին գլխավորում է Լենինգրադի մարզի «Տոսնո» ակումբը։

2015 թվականին վերադառնում է Խաբարովսկի «ԲՄԱ-Էներգիա»։

2017 թվականի հունվարի 5-ին նշանակվում է Մախաչկալայի «Անժի» ակումբի գլխավոր մարզիչ, որտեղ ևս շատ կարճ կարիերա է ունենում։

Նույն թվականի օգստոսի 16-ին գլխավորում է Մոսկվայի «Արարատ» ֆուտբոլային ակումբը, բայց հոկտեմբերի 26-ին լքում է ակումբը։

Դեկտեմբերի 26-ին դարձյալ գլխավորում է Վլադիվաստոկի «Լուչ-Էներգիա» ակումբը։ Գրիգորյանի նշանակումը առաջացնում է ակումբի որոշ երկրպագուների դժգոհությունը, ովքեր մասնավորապես մարզչին ուղղված վիրավորական ուղերձներ պարունակող պաստառներ են բերում մարզադաշտ, նա էլ իր հերթին թույլ է տալիս վիրավորական արտահայտություններ երկրպագուների նկատմամբ։ Գրիգորյանի և երկրպագուների հարաբերությունները շատ հետաքրքիր ընթացք են ստանում, երբ երկրպագուները մարզադաշտ են բերում մի աքլոր և նետում մարզչի ուղղությամբ, ուշագրավ է որ դեպքին անդրադարձել են նաև հանրաճանաչ «Վաշինգտոն Փոստ» и «Նյու Յորք Թայմս» օրաթերթերը։

2018 թվականի օգոստոսի 15-ին վերադառնում է կանանց ֆուտբոլ՝ նշանակվելով ԲԿՄԱ ֆուտբոլային ակումբի գլխավոր մարզիչ։

Նույն թվականի ապրիլի 22-ին դառնում է Տամբով քաղաքի «Տամբով» ֆուտբոլային ակումբը։

2019 թվականից գալիս է Հայաստան և ստանձնում «Ուրարտու» ֆուտբոլային ակումբի ղեկը։

2021 թվականի մայիսի 20-ից գլխավորում է «Ալաշկերտ» ակումբը, որի հետ էլ ամենաբարձր ցուցանիշներն է գրանցում իր ողջ կարիերայի ընթացքում դառնալով Հայաստանի Բարձրագույն Խմբի 2020-21 առաջնության հաղթող, ինչն էլ հնարավորություն է տալիս Ալաշկերտին բավականին լավ հանդես գալ եվրոգավաթներում՝ դառնալով հայկական առաջին ֆուտբոլային ակումբը, որը հանդես է եկել եվրոգավաթների խմբային փուլում։

2021 թվականի սեպտեմբերի 30-ին կրկին վերադառնում է կանանց ֆուտբոլ և կրկին նշանակվում ԲԿՄԱ ֆուտբոլային ակումբի գլխավոր մարզիչ։ 2022 թվականի հոկտեմբերի 17-ին պայմանագիրը խզվում է, ընդ որում պայմանագրի խզումից մեկ օր առաջ Գրիգորյանը հայտարարում է, թե հույս ունի, որ դա իր վերջին փորձը կլինի կանանց ֆուտբոլում։

2023 թվականի մայիսի 17-ից մինչ այժմ գլխավորում է Ռուսաստանի Առաջին Լիգայում հանդես եկող «Կուբան» ֆուտբոլային ակումբը։

Նվաճումներ 
«Լադա»  (կանանց ակումբ)
 Ռուսաստանի չեմպիոն։ 2004
 Գավաթակիր Ռուսաստանի գավաթ (3)։ 2002, 2003, 2004

«Զվեզդա-2005»  (կանանց ակումբ)
 Ռուսաստանի չեմպիոն (3)։ 2007, 2008, 2009
 Գավաթակիր Ռուսաստանի գավաթ։ 2007
 Փոխչեմպիոն Չեմպիոնների Լիգա։ 2008/09

«Լուչ-Էներգիա» 
 Գավաթակիր ՖԱԼ Գավաթ։ 2014
 Փոխչեմպիոն ՖԱԼ Գավաթ։ 2018

«Տամբով» 
 Չեմպիոն ՖԱԼ։ 2018/19

«Ալաշկերտ» 
 Չեմպիոն Հայաստանի ֆուտբոլի առաջնություն։ 2020-21

Անձնական կյանք 
Ամուսնացած է, ունի երեք աղջիկ։

Ծանոթագրություններ

Արտաքին հղումներ 
 «Мы ударили по «Спартаку». Самый яркий тренер ФНЛ, championat.com
 Александр Григорян: «Моуринью? Меньше всего хочется быть особенным»

2023 երիտասարդական ամառային վիքիճամբարի դասընթացի ժամանակ ստեղծված կամ բարելավված հոդվածներ
Ալաշկերտի ֆուտբոլիստներ
Հայ ֆուտբոլային մարզիչներ
Ֆուտբոլային մարզիչներ
Հայ ֆուտբոլիստներ
Ֆուտբոլային մարզիչներ այբբենական կարգով
Ֆուտբոլիստներ այբբենական կարգով